TIEDOTE 17.12.2018

Keski-Suomen Kuluttajat vertaili peruselintarvikkeiden hintoja – S-marketin esimerkkikori edullisin, eroa kalleimpaan lähes 7 euroa

Keski-Suomen Kuluttajat vertaili yhdeksän tuotteen esimerkkikorin hintaa kahdeksassa erisuuruisessa myymälässä Jyväskylässä ja Äänekoskella. Vertailun edullisin tuotekori löytyi S-marketista (Äänekoski), kalleinta puolestaan oli K-Marketissa (Lohikoski), josta kerätty kori oli 39,98 % kalliimpi kuin S-marketin. Ero kalleimman (23,46€) ja edullisimman (16,76€) kaupan välillä oli peräti 6,70 euroa. Vertailussa olleista myymälöistä edullisimpia olivat S-market ja Lidl.

Hinnat on otettu normaalihintaisista tuotteista, ei alennuksessa olevista tuotteista.

- Kannattaa kiinnittää huomiota erityisesti siihen, mistä hankkii kotitalouden rutiiniostokset. *Esimerkiksi vertailussa kalleimman ja edullisimman rasvattoman maitolitran hintaero oli 0,47 euroa, joten paljon maitoa kuluttavalle kotitaloudelle säästöä voi tulla jopa satoja euroja vuodessa,* Keski-Suomen Kuluttajien puheenjohtaja **Mika Kelander** toteaa. Lähtökohtaisesti voidaan sanoa, että suuremmissa marketissa asioiminen ei välttämättä säästä lompakkoa, kuin isoissa marketeissa taas ostoskorista saattaa tulla kalliimpi.

*Keski-Suomen Kuluttajien vertailuun valittiin samoja tuotteita, joita Kuluttajaliiton vuosina 2015 ja 2016 toteuttama vertailu sisälsi. Kauppakassivertailuun valitut peruselintarvikkeet ovat banaani, tomaatti, rasvaton maito, pikakaurahiutale, naudan jauheliha, kahvi, jogurtti, juusto ja margariini. On huomioitava, että kauppakassiin valitut tuotteet edustavat vain suppeaa osaa kauppojen laajoista valikoimista, eikä niiden perusteella voi tehdä yleistäviä huomioita myymälöiden hintatasosta.*

*- Nämä tuotteet valittiin* hintavertailuun, koska ne ovat monen talouden arkiostoksia, jotka ovat myös eläkeläisen, opiskelijan ja työttömän jokapäiväisiä peruselintarvikkeita, toteaa Keski-Suomen Kuluttajien puheenjohtaja Mika Kelander.

Keski-Suomen Kuluttajat ry keräsi hintatiedot 9.11.2018 Jyväskylässä ja Äänekoskella. Koko vertailu hintatietoineen on liitteenä olevassa taulukossa.

Lisätietoja antaa:

Keski-Suomen Kuluttajien puheenjohtaja Mika Kelander, puh. 040 830 7818

mikapj.kelander@gmail.com